recursal/SuperWikiNEXT-32B huggingface dataset:
**ব্যান্ডকাটা রেসার সাপ** (বৈজ্ঞানিক নাম:*Argyrogena fasciolata*, উচ্চারণ:আরজিরোজেনা ফ্যাসিওলটা) হল ***আরজিরোজেনা*** গণের কলুব্রিডি প্রজাতির একটি সাপ।

ভৌগোলিক পরিসীমা
---------------

এটি উত্তরবঙ্গ ও কাশ্মীর ব্যতীত ভারতে, শ্রীলঙ্কা, পাকিস্তান, নেপাল এবং বাংলাদেশ পাওয়া যায়।

বর্ণনা
------

সাপটির তুণ্ড অসাড়, বাঁকা এবং লক্ষণীয়; চঁচু লম্বা। পৃষ্ঠগুলি মসৃণ, ২১টি বা ২৩টি সারিতে থাকে। অঙ্কীয় দিকে ১৯৭-২২৫; পায়ু বিভক্ত; সাবকোডালসে ৭৩-৮৮। উপরে হলদে বা বাদামি জলপাই, শরীরের সম্মুখ অর্ধেক অংশে সরু সাদা, বাদামী এবং কালো বর্ণের বিভিন্ন ধরনের ক্রস ব্যান্ড রয়েছে; এই ব্যান্ডগুলি প্রাপ্তবয়স্কদের মধ্যে সম্পূর্ণরূপে অদৃশ্য হয়ে যেতে পারে; নীচের অংশগুলি অভিন্নভাবে হলদে বর্ণের হয়। 

সাপটির মোট দৈর্ঘ্য ১০৬০ মিমি (৩.৫ ফুট); লেজ ২২০ মিমি (৮.৫ ইঞ্চি)।

প্রজাতিটি সম্পর্কে '**জর্জ শ'**-এর মূল বিবরণটি রাশেল ইন্ডিপেন্ডেন্টের একটি প্লেটের উপর ভিত্তি করে তৈরি হয়েছিল। সর্প (১৭৯৬)।

মন্তব্য
-------

1. ↑  "Argyrogena fasciolata (Shaw, 1802) Banded Racer"। Indian Snakes। জুলাই ৫, ২০১৩ তারিখে মূল থেকে আর্কাইভ করা। সংগ্রহের তারিখ মার্চ ২১, ২০১৩।
2. ↑  Boulenger, G. A. (1890) Fauna of British India. Reptilia and Batrachia.

তথ্যসূত্র
---------

* শ, জি। ১৮০২ সাধারণ প্রাণিবিদ্যা, বা পদ্ধতিগত প্রাকৃতিক ইতিহাস। খণ্ড ৩, অংশ ১ + ২। জি। কেয়ার্সলে, টমাস ডেভিসন, লন্ডন: ৩১৩-৬১৫
* উইলসন, ল্যারি ডেভিড ১৯৬৭ জেনেরিক পদ্ধতিতে পুনরায় বরাদ্দকরণের এবং *Coluber fasciolatus* শ (Serpentes: Colubridae) পর্যালোচনা Herpetologica 23 (4): ২৬০-২৭৫

বহিঃসংযোগ
---------

* ফ্লিকারে *আরজিগারজেনা ফ্যাসিওলটার* ছবি
* ক্যাল ফটোতে *আরজিগারজেনা ফ্যাসিওলটা ফটো*
* একটি কিশোর *আরগ্রিজেনা ফ্যাসিওলটা চিত্র*
**ক্রিস্টোফার মেইটল্যান্ড হাওয়ার্ড হথর্ন** (ইংরেজি: Maitland Hathorn; জন্ম: ৭ এপ্রিল, ১৮৭৮ - মৃত্যু: ১৭ মে, ১৯২০) নাটাল প্রদেশের পিটারমারিৎজবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ থেকে ১৯১১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল ও ইংরেজ ক্রিকেটে লন্ডন কাউন্টি দলের প্রতিনিধিত্ব করেন **মেইটল্যান্ড হথর্ন**। দলে তিনি মূলতঃ ডানহাতি ব্যাটসম্যান হিসেবে খেলতেন।

প্রথম-শ্রেণীর ক্রিকেট
---------------------

১৮৯৭-৯৮ মৌসুম থেকে ১৯১০-১১ মৌসুম পর্যন্ত মেইটল্যান্ড হথর্নের প্রথম-শ্রেণীর খেলোয়াড়ী জীবন চলমান ছিল। নিজের স্বর্ণালী দিনগুলোয় চমৎকার ও দক্ষ ব্যাটসম্যান হিসেবে সুনাম ছিল তার। কারি কাপে ১৩ খেলায় অংশ নিয়ে ২৩.৩০ গড়ে ৩০৩ উইকেট পেয়েছেন।

১৯০১, ১৯০৪ ও ১৯০৭ - এ তিনবার ইংল্যান্ড গমন করেন। তন্মধ্যে দুইবার বেশ সফলতা পেয়েছিলেন। ১৯০১ সালে ৩৫.০২ গড়ে ১২৬১, ১৯০৪ সালে ৩৭.১৯ গড়ে ১৩৩৯ ও ১৯০৭ সালে ১৬.২২ গড়ে ৫৮৪ রান সংগ্রহ করেছিলেন।

জর্জ লোহম্যানের সুপারিশক্রমে ১৯০১ সালে সালে তাকে জাতীয় দলে অন্তর্ভুক্ত করা হয়েছিল। প্রথম অংশগ্রহণেই ১০৩ রান তুলেন ও ব্যাটিং গড়ে শীর্ষস্থানে আরোহণ করেন। নয়টি প্রথম-শ্রেণীর শতরানের মধ্যে সাতটিই করেছেন ইংল্যান্ডের কাউন্টি দলগুলোর বিপক্ষে। ১৯০১ সালে কেমব্রিজে কেমব্রিজ বিশ্ববিদ্যালয়ের বিপক্ষে ব্যক্তিগত সর্বোচ্চ ২৩৯ রান তুলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে বারোটি টেস্টে অংশগ্রহণ করেছেন মেইটল্যান্ড হথর্ন। সবগুলো টেস্টই খেলেছেন অস্ট্রেলিয়া ও ইংল্যান্ডের বিপক্ষে। ১১ অক্টোবর, ১৯০২ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ১৯১১ তারিখে অ্যাডিলেডে একই দলের বিপক্ষে সর্বশেষ টেস্টে অংশ নেন তিনি।

১৯১০-১১ মৌসুমে দূর্বল স্বাস্থ্য নিয়ে অস্ট্রেলিয়া গমন করেন। তবে, এ সফরে তেমন কোন সফলতার স্বাক্ষর রাখতে পারেননি।

১৭ মে, ১৯২০ তারিখে মাত্র ৪২ বছর বয়সে ট্রান্সভাল প্রদেশের জোহেন্সবার্গ এলাকায় মেইটল্যান্ড হথর্নের দেহাবসান ঘটে।

তথ্যসূত্র
---------

1. ↑  "South Africa – Players by Test cap"। ESPNCricinfo। সংগ্রহের তারিখ ৫ এপ্রিল ২০২০।
2. ↑  "South Africa – Test Batting Averages"। ESPNCricinfo। সংগ্রহের তারিখ ৫ এপ্রিল ২০২০।

আরও দেখুন
---------

* আলবার্ট পাওয়েল
* আলবার্ট রোজ-ইন্স
* বোল্যান্ড ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে মেইটল্যান্ড হথর্ন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মেইটল্যান্ড হথর্ন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**খন্দকার আনোয়ারুল হক** একজন বাংলাদেশি রাজনীতিবিদ ও সাবেক সংসদ সদস্য।

প্রারম্ভিক জীবন
---------------

টাংগাইল-১ মধুপুর-ধনবাড়ী আসনের সাবেক সংসদ সদস্য খন্দকার আনোয়ারুল হক ১২ নভেম্বর ১৯৫৬ খ্রিষ্টাব্দে মধুপুর উপজেলা পৌর এলাকার ঐতিহ্যবাহী জটাবাড়ীতে এক সম্ভ্রান্ত মুসলিম পরিবারে জন্মগ্রহন করেন। পিতা খন্দকার আজিজুর রহমান, বৃটিশ শাসন আমলে শিক্ষকতা হিসাবে কর্মজীবন শুরু করেন এবং পরবর্তীতে সরকারী কর্মকর্তা হিসাবে ১৯৮২ সালে অবসর গ্রহণ করেন। মাতা খাদিজা বেগম। দাদা মরহুম খন্দকার মোয়াজ্জেম হোসেন;ছিলেন মধুপুর উপজেলার একজন কৃতি শিক্ষক। খন্দকার আনোয়ারুল হক নিজ এলাকাতেই প্রাথমিক ও মাধ্যমিক শিক্ষা লাভের পর ১৯৭৩-৭৪ সালে ময়মনসিংহ আনন্দ মোহন কলেজে উচ্চ মাধ্যমিক শ্রেণীতে অধ্যয়ন করেন।পরবর্তীতে ১৯৮০ সালে তিনি অনার্স এবং ১৯৮১ সালে অর্থনীতিতে মাষ্টার্স ডিগ্রী লাভ করেন প্রাচ্যের অক্সফোর্ড খ্যাত এদেশের সর্বোচ্চ বিদ্যাপিঠ ঢাকা বিশ্ববিদ্যালয় হতে।

রাজনৈতিক জীবন
-------------

ঢাকা বিশ্ববিদ্যালয়ে অধ্যয়নকালে আনোয়ারুল হক ছাত্র রাজনীতিতে যুক্ত হন। তিনি ঢাকা বিশ্ববিদ্যালয় কেন্দ্রীয় ছাত্র সংসদের সদস্য ছিলেন। আনোয়ারুল হক ১৯৮৮ সালে চতুর্থ জাতীয় সংসদ নির্বাচনে টাঙ্গাইল-১ আসন থেকে সতন্ত্র প্রার্থী হিসেবে নির্বাচন করে তিনি জয় লাভ করেন। সংসদ সদস্য নির্বাচিত হওয়ার পর তিনি জাতীয় পার্টিতে যোগ দেন। বেশ কিছু দিন জাতীয় পার্টির সাথে থাকার পর তিনি বিএনপিতে যোগদান করেন এবং বর্তমানে তিনি বিএনপির মধুপুর উপজেলা শাখার উপদেষ্টা হিসেবে দায়িত্ব পালন করছেন।

তথ্যসূত্র
---------

1. ↑  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ ডিসেম্বর ২০১৮।
2. ↑  "টানা পঞ্চমবার জয় চায় আ'লীগ পুনরুদ্ধার চেষ্টায় বিএনপি"। *যুগান্তর*। ১০ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১৮।
3. ↑  "টাঙ্গাইল-১ আসনে মনোনয়ন দৌড়ে ১৪ জন"। *মানবজমিন*। সংগ্রহের তারিখ ২৭ ডিসেম্বর ২০১৮।
ব্ল্যাস্ফেমার ও ম্যানিয়াক লাইভ কনসার্টে
**মেইহেম** (ইংরেজি: Mayhem *মেইহেম্‌*) একটি নরওয়েজীয় ব্ল্যাক মেটাল ব্যান্ড, যা ১৯৮৪ সালে প্রতিষ্ঠিত হয়। ব্যান্ডটি মূলত ব্ল্যাক মেটাল ধারার গানের কিংবদন্তি হিসেবে দেখা হয়।

**মেইহেম** সেল্টিক ফ্রস্ট, স্লেয়ার ও ভেনম ব্যান্ড দ্বারা অনুপ্রানিত এবং গিটারিস্ট ইউরোমাস এটি প্রতিষ্ঠা করেন। শুরুতে বেজিস্ট নেক্রবুচার,ড্রামার মানহেইম সাথে গিটারিস্ট ইউরোমাস ভোকাল হিসেবে ছিলেন।পরে ১৯৮৬ ও ১৯৮৭ সালে ভোকাল একা ম্যানিয়াক ও ভোকাল একা মেসিইয়াহ দলে যোগ দান করেন। ১৯৮৮ সালে ড্রামার মানহেইম চাকরির জন্য ব্যান্ড ছাড়েন ও ভোকাল একা ম্যানিয়াক বিষন্নতাজনিত কারণে দল ত্যাগ করেন।

ইতিহাস
------

মেইহেম ব্যান্ডের ইতিহাস কিছুটা বিতর্কিত । প্রাক্তন ভোকাল একা ডেথের আত্নহত্যা এবং সহিংস মঞ্চ পরিবেশনা , গিটারিস্ট ইউরোমাসের হত্যা বিতর্কের কারণ হিসেবে ঊল্লেখযোগ্য। মঞ্চের সামনে মেহাম ব্যান্ড শুয়োরের মাথা ঝুলিয়ে রাখত সঙ্গীত পরিবেশনের সময়। ভোকাল একা ডেথ মঞ্চে বিছিন্ন শুয়োরের মাথা ছুরি দিয়ে আঘাত করতেন এবং মাঝে মাঝে নিজেকেও রক্তাক্ত করতেন। ৮ই এপ্রিল, ১৯৯১ সালে তিনি শটগানের সাহায্যে আত্নহত্যা করেন। তার মৃতদেহ আবিষ্কৃত হয় গিটারিস্ট ইউরোমাসের মাধ্যমে এবং তিনি সেসময় পুলিশকে খবর না দিয়ে ক্যামেরা দিয়ে কিছু ছবি তোলেন পরবর্তীকালে অ্যালবামের প্রচ্ছদ হিসেবে ব্যবহারের জন্য। তিনি একা ডেথের মাথার খুলির কিছু অংশ দিয়ে একটি নেকলেসও বানান। গিটারিস্ট ইউরোমাস ১০ই আগস্ট,১৯৯৩ বারজাম ব্যান্ডের ভার্গ ভিকারণেস দ্বারা ব্যবসায়িক কারণে নিহত হন।

বর্তমান সদস্য
-------------

* নেক্রবুচার
* হেলহ্যামার
* আর্টিলা সিচার
* মরফেস
* সিল্মাথ

বহিঃসংযোগ
---------

* মেইহেম ওয়েবসাইট
**দুর্গাসাগর** হল, বাংলাদেশের দক্ষিণে বরিশাল জেলার অন্তর্গত একটি বৃহৎ দিঘী। বরিশাল শহর থেকে প্রায় ১২ কিলোমিটার উত্তরে স্বরূপকাঠি - বরিশাল সড়কে মাধবপাশায় এর অবস্থান। শুধু জলাভূমির আকার ২৭ একর। পার্শবর্তী পাড় ও জমি সহ মোট আয়তন ৪৫.৪২ একর। ১৭৮০ সালে চন্দ্রদ্বীপের পঞ্চদশ রাজা শিব নারায়ন এই বিশাল জলাধারটি খনন করেন। তার স্ত্রী দুর্গামতির নামানুসারে এর নাম করন করা হয় দুর্গাসাগর। ১৯৭৪ সালে তৎকালিন সরকারের উদ্যোগে দিঘীটি পুনরায় সংস্কার করা হয়। বর্তমানে "দুর্গাসাগর দিঘীর উন্নয়ন ও পাখির অভয়ারন্য" নামে একটি প্রকল্পের অধিনে বরিশাল জেলা প্রশাসন দিঘীটির তত্ত্বাবধান করছে।

সম্পূর্ণ দিঘীটি উঁচু সীমানা প্রাচীর দিয়ে ঘেড়া। এই দুই দিকে ‍প্রবেশের জন্য দুইটি গেট আছে। দিঘীর মাঝখানে জঙ্গলপূর্ণ একটি ছোট দ্বীপ আছে। শীতকালে এখানে অতিথি পাখির সমাগম হয়। চৈত্রমাসের অষ্টমী তিথীতে হিন্দু ধর্মালম্বীরা এখানে পবিত্র স্নানের উদ্দেশ্যে সমবেত হন।

তথ্যসূত্র
---------

1. ↑  "দুর্গা সাগর দীঘি"। *দৈনিক ইত্তেফাক*। ২৭ সেপ্টেম্বর ২০১৩।
2. ↑  দুর্গাসাগর বাংলাপিডিয়া

বহিঃসংযোগ
---------

* বাংলাপিডিয়ায় *দুর্গাসাগর দিঘী* উইকিউপাত্তে এটি সম্পাদনা করুন
**ব্রেন্ডন পল ব্রেসওয়েল** (ইংরেজি: Brendon Bracewell; জন্ম: ১৪ সেপ্টেম্বর, ১৯৫৯) অকল্যান্ডে জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার ও কোচ। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৮ থেকে ১৯৭৫ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো, নর্দার্ন ডিস্ট্রিক্টস ও সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ফাস্ট মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ব্রেন্ডন ব্রেসওয়েল**।

প্রথম-শ্রেণীর ক্রিকেট
---------------------

ব্রেন্ডন ব্রেসওয়েলের অপর তিন ভ্রাতাও প্রথম-শ্রেণীর ক্রিকেটে অংশ নিয়েছেন। তন্মধ্যে, নিউজিল্যান্ডের প্রথিতযশা ও সাবেক ক্রিকেটার জন ব্রেসওয়েলের কনিষ্ঠ ভ্রাতা তিনি। তোরঙ্গ বয়েজ কলেজে পড়াশোনা করেছেন। ১৯৭৪ থেকে ১৯৭৮ সময়কালে প্রথম একাদশের পক্ষে খেলেন।

১৯৭৭-৭৮ মৌসুম থেকে ১৯৮৯-৯০ মৌসুম পর্যন্ত ব্রেন্ডন ব্রেসওয়েলের প্রথম-শ্রেণীর খেলোয়াড়ী জীবন চলমান ছিল। পুরো খেলোয়াড়ী জীবনেই আঘাত তার নিত্যসঙ্গী ছিল।

আন্তর্জাতিক ক্রিকেট
-------------------

সমগ্র খেলোয়াড়ী জীবনে ছয়টিমাত্র টেস্ট ও একটিমাত্র ওডিআইয়ে অংশগ্রহণ করেছেন ব্রেন্ডন ব্রেসওয়েল। ২৭ জুলাই, ১৯৭৮ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৯ ফেব্রুয়ারি, ১৯৮৫ তারিখে ডুনেডিনে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি।

তিনটিমাত্র প্রথম-শ্রেণীর ক্রিকেট খেলায় অভিজ্ঞ থাকা অবস্থায় ১৮ বছর বয়সী ব্রেন্ডন ব্রেসওয়েলকে ইংল্যান্ড গমনের জন্যে মনোনীত করা হয়। ওভালের অভিষেক ঘটা টেস্টে গ্রাহাম গুচ ও মাইক ব্রিয়ারলিকে শুরুতেই বিদেয় করেছিলেন। তিন টেস্টের ঐ সিরিজে নয় উইকেট পেয়েছিলেন তিনি। তবে, এর পরপরই আঘাতের কবলে পড়তে শুরু করেন। ফলশ্রুতিতে, পরবর্তী সাত বছরে তিনি আর মাত্র তিন টেস্টে অংশ নিতে পেরেছিলেন। ১৯৮৯-৯০ মৌসুমে বিস্ময়করভাবে অস্ট্রেলিয়া গমনে তাকে দলে রাখা হয়। কিন্তু একটি খেলায় অংশ নেয়ার পরই পুনরায় দূর্ভাগ্যের কবলে পড়েন।

ক্রিকেট খেলার পাশাপাশি রাগবি ফুটবলেও দক্ষতা ছিল তার। কিং কান্ট্রির পক্ষে রাগবি খেলায় অংশ নিয়েছেন। ক্রিকেট খেলা থেকে অবসর গ্রহণের পর ব্রেসওয়েল ক্রিকেট একাডেমি পরিচালনা করছেন। ব্যক্তি মালিকানাধীন এ ক্রিকেট প্রশিক্ষণ কেন্দ্রটি নেপিয়ারে অবস্থিত।

ব্যক্তিগত জীবনে বিবাহিত তিনি। তার পুত্র ডগ ব্রেসওয়েল সেন্ট্রাল ডিস্ট্রিক্টস ও নিউজিল্যান্ড দলের পক্ষে খেলছেন।

তথ্যসূত্র
---------

1. ↑  "Players / New Zealand / ODI caps"। Cricinfo। সংগ্রহের তারিখ ২১ সেপ্টেম্বর ২০১৯।
2. ↑  "New Zealand ODI Batting Averages"। Cricinfo। সংগ্রহের তারিখ ২১ সেপ্টেম্বর ২০১৯।
3. ↑  "New Zealand ODI Bowling Averages"। Cricinfo। সংগ্রহের তারিখ ২১ সেপ্টেম্বর ২০১৯।

আরও দেখুন
---------

* হ্যাডলি হাওয়ার্থ
* রবার্ট অ্যান্ডারসন
* নিউজিল্যান্ডীয় টেস্ট ক্রিকেটারদের তালিকা
* টেস্ট ও প্রথম-শ্রেণীর ক্রিকেটে জোড়া শূন্য রান
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ব্রেন্ডন ব্রেসওয়েল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ব্রেন্ডন ব্রেসওয়েল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**নারী যৌন পর্যটন মানচিত্র**   
উৎপত্তির দেশ: অস্ট্রেলিয়া, অস্ট্রিয়া, বেলজিয়াম, কানাডা, ডেনমার্ক, ইংল্যান্ড, ফিনল্যান্ড, ফ্রান্স, জার্মানি, আয়ারল্যান্ড, জাপান, নেদারল্যান্ডস, নিউজিল্যান্ড, নরওয়ে, স্কটল্যান্ড, স্লোভেনিয়া, সুইডেন, মার্কিন যুক্তরাষ্ট্র, ওয়েলস
  

গন্তব্যের দেশ: আলবেনিয়া, বুলগেরিয়া, কম্বোডিয়া, ক্রোয়েশিয়া, কিউবা, ডোমিনিকান রিপাবলিক , ইকুয়েডর, গ্রীস, হাইতি, ইন্দোনেশিয়া, ইতালি, জ্যামাইকা, কেনিয়া, মরক্কো, ফিলিপাইন, পর্তুগাল, রোমানিয়া, স্পা, সার্বিয়া, তুরস্ক, সার্বিয়া, সার্বিয়া .
**নারী যৌন পর্যটন** হল যৌন পর্যটন যা মহিলারা এক বা একাধিক স্থানীয়দের সাথে, সাধারণত পুরুষ যৌনকর্মীদের সাথে যৌন ক্রিয়াকলাপে জড়িত হওয়ার উদ্দেশ্যে ভ্রমণ করেন। মহিলা যৌন পর্যটকরা যৌন সম্পর্কের এমন দিকগুলি সন্ধান করতে পারে যা সাধারণত পুরুষ যৌন পর্যটকদের দ্বারা ভাগ করা হয় না, যেমন অনুভূত রোম্যান্স এবং ঘনিষ্ঠতা৷  যে সমস্ত মহিলারা এই প্রোফাইলের সাথে মানানসই - বিশেষত ধনী, অবিবাহিত, বয়স্ক শ্বেতাঙ্গ মহিলারা - তাদের ছুটির দিনগুলিতে এমন কোনও সঙ্গীর সাথে রোম্যান্স এবং সেক্স করার পরিকল্পনা করেন, যিনি জানেন কীভাবে তাদের বিশেষ বোধ করা যায় এবং তাদের মনোযোগ দেওয়া যায়৷    পুরুষ যৌন পর্যটনের তুলনায় নারী যৌন পর্যটনের ঘটনা উল্লেখযোগ্যভাবে কম। 

বিশ্বের বিভিন্ন অঞ্চলে নারী যৌন পর্যটন ঘটে। মহিলা যৌন পর্যটনের সংখ্যা গন্তব্য অনুসারে পরিবর্তিত হয়, তবে সাধারণভাবে মহিলা যৌন পর্যটকদের উন্নত দেশের মহিলা হিসাবে শ্রেণীবদ্ধ করা হয়, যারা রোম্যান্স বা যৌন আউটলেটের সন্ধানে স্বল্প উন্নত দেশে ভ্রমণ করে।

আরো দেখুন
---------

* পুরুষ পতিতাবৃত্তি
* পতিতাবৃত্তি

তথ্যসূত্র
---------

1. ↑  "Short-term Lovers"। *www2.hu-berlin.de*। ২০ মে ২০১৩ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৮।
2. ↑  Opperman, Martin (১৯৯৯)। "Sex Tourism": 251। ডিওআই:10.1016/s0160-7383(98)00081-4।
3. ↑  Hitchcock, Michael (২০০৯)। *Tourism in Southeast Asia: Challenges and New Directions*। NIAS Press। পৃষ্ঠা 225। আইএসবিএন 9788776940348।
4. ↑  Pearce, Philip; Filep, Sebastian (২০১০)। *Tourists, Tourism and the Good Life*। Routledge। পৃষ্ঠা 109। আইএসবিএন 9781136930270।
5. ↑  Matty Silver (ফেব্রুয়ারি ৮, ২০১৩)। "Ladies, your holiday romance awaits"। *Sydney Morning Herald*।
6. ↑  Taylor, Jacqueline Sánchez (২০০০)। "Tourism and 'embodied' commodities: sex tourism in the Caribbean"। *Tourism and Sex: Culture, Commerce and Coercion*। Cengage Learning EMEA। পৃষ্ঠা 41–53। আইএসবিএন 9781855676367।
7. ↑  Reuters (২৫ নভেম্বর ২০০৮)। "Sex Tourism for Women": 9–10।

বহিসংযোগ
--------

* রোমান্স অন দ্য রোড: ভ্রমণকারী নারী যারা বিদেশী পুরুষদের ভালোবাসেন
* কেনিয়া ক্র্যাক ডাউন অন বিচ বয়েজ, গিগোলোস পর্যটকদের পরিবেশন করছে, *নিউ ইয়র্ক টাইমস*
* প্রতি বছর 80,000 মহিলা বড় বাঁশের সন্ধানে জ্যামাইকা ভ্রমণ করেন, Rent-a-Rasta.com
* যৌন পর্যটন: যখন মহিলারা এটি করেন, তখন একে 'রোমান্স ভ্রমণ' বলা হয়
* সেক্স ট্যুরিজম ইন ফুল বুম, *অটোয়া সিটিজেন*, *অটোয়া সিটিজেন*, সোমবার, জানুয়ারি 8, 2007
* জর্ডানের মরুভূমির অন্য আনন্দ: যৌন পর্যটন
* সেনেগাল পর্যটকদের আকর্ষণ করে সূর্য, সমুদ্র...এবং যৌনতার সাথে
**নীলকন্ঠ পর্বত** ভারতের উত্তরাখণ্ড রাজ্যে অবস্থিত হিমালয় পর্বতমালার এক পর্বত।

ভূগোল
-----

নীলকন্ঠ পর্বত (উচ্চতা ৬,৫৯৬ মিটার (২১,৬৪০ ফু)) উত্তরাখণ্ড রাজ্যের চামোলী জেলায় গাড়োয়াল হিমালয় পর্বতমালার একটি পর্বত। এই পর্বত অলকানন্দা নদী উপত্যকায় বদ্রীনাথ শহর থেকে ৯ কিমি (৬ মা) পূর্বে অবস্থিত।  
এই পর্বতের উত্তর পশ্চিমে শৃঙ্গ থেকে ২,৫০০ মি (৮,২০০ ফু) নিচে সতোপন্থ হিমবাহ অবস্থিত। এই পর্বতের দক্ষিণ পশ্চিম দিকে পানপাতিয়া হিমবাহ ও পশ্চিম দিকে গঙ্গোত্রী হিমবাহ অবস্থিত।

আরোহণের ইতিহাস
--------------

নীলকন্ঠ পর্বতের খাঁড়া দেওয়াল ১৯৩৭ খ্রিষ্টাব্দের ফ্রাঙ্ক স্মাইথের পর্বতারোহণের চেষ্টা থেকে শুরু করে সাত বার পর্বতারোহণের চেষ্টাকে বিফল করেছে। 
 ১৯৬১ খ্রিষ্টাব্দের ১৩ই জুন কর্ণেল নরিন্দর কুমারের নেতৃত্বে ও পি শর্মা, শেরপা লাকপা গিয়ালবু ও ফুর্বা লোবসাং সতোপন্থ হিমবাহে ঘাঁটি করে উত্তর দিকের পথ ধরে প্রথম শৃঙ্গ জয়ের দাবী করলেও এই অভিযানের সত্যতা নিয়ে বিতর্ক আছে।  এরপর ১৯৭৪ খ্রিষ্টাব্দের ৩রা জুন, ভারত তিব্বত সীমান্ত পুলিশের সোনম পুলজোর, কানহাইয়া লাল, দিলীপ সিং ও নিমা দোরজে পশ্চিম দিকের পথ ধরে উঠতে গিয়ে অসফল হয়ে উত্তর দিক দিয়ে শৃঙ্গ জয় করেন।  ১৯৯৩ খ্রিষ্টাব্দে কর্ণেল চৌহান উত্তরপূর্ব শৈলশিরা ও ২০০০ খ্রিষ্টাব্দে মার্টিন মোরান পশ্চিম শৈলশিরা ধরে শৃঙ্গ জয় করেন।

তথ্যসূত্র
---------

1. ↑  Corrected SRTM data, available at Viewfinder Panoramas
2. 1 2  *Garhwal-Himalaya-Ost*, 1:150,000 scale topographic map, prepared in 1992 by Ernst Huber for the Swiss Foundation for Alpine Research, based on maps of the Survey of India.
3. 1 2  Himalayan Index
4. 1 2  *American Alpine Journal* 1962, p. 272. Online link[*স্থায়ীভাবে অকার্যকর সংযোগ*].
5. ↑  *American Alpine Journal*, 1975, p. 208
***ব্রেইভ নিউ ওয়ার্ল্ড*** ইংরেজ উপন্যাসিক অ্যালডাস হাক্সলির একটি উপন্যাস যেটি ১৯৩১ সালে লেখা হয় এবং ১৯৩২ সালে প্রকাশিত হয়। উপন্যাসটির স্থান -কাল ২৫৪০ খ্রিষ্টাব্দ লন্ডনে ( উপন্যাসে যেটি ৬৩২ এ এফ— আফটার ফোর্ড)। এই উপন্যাসে পুনরুৎপাদন প্রযুক্তি, স্লিপ লার্নিং, মনস্তাত্ত্বিক কৌশল এবং ক্ল্যাসিকাল কন্ডিশনিং এর উন্নতির কথা বলা হয়েছে যা একসাথে সমাজকে গভীরভাবে পরিবর্তন করতে ব্যবহার করা হয়। হাক্সলি এই বইয়ের প্রতিউত্তর দেন তার *ব্রেইভ নিউ ওয়ার্ল্ড রিভিজিটেড (১৯৫৮)* প্রবন্ধে এবং তার শেষ উপন্যাস *আইল্যান্ড (১৯৬২)* এ।

১৯৯৯ সালে মডার্ণ লাইব্রেরী *বিংশ শতাব্দীর ইংরেজি ভাষার ১০০ উৎকৃষ্ট উপন্যাস* এর তালিকায় ব্রেইভ নিউ ওয়ার্ল্ডকে পঞ্চম স্থান দেন। ২০০৩ সালে রবার্ট ম্যাকক্রাম, যিনি দ্য অবজার্ভারের জন্য লেখেন, ব্রেইভ নিউ ওয়ার্ল্ড উপন্যাসটিকে *দ্য টপ 100 গ্রেটেস্ট নোভেলস অফ আল টাইম* এর তালিকায় কালানুক্রমিকভাবে ৫৩-তম স্থানে অন্তর্ভুক্ত করেন। এবং উপন্যাসটি বিবিসির *দ্য বিগ রিড* জরিপে ৮৭- তম স্থানে তালিকাভূক্ত করা হয়।

তথ্যসূত্র
---------

1. ↑  "100 Best Novels"। Random House। ১৯৯৯। সংগ্রহের তারিখ ২৩ জুন ২০০৭।  This ranking was by the Modern Library Editorial Board  ওয়েব্যাক মেশিনে আর্কাইভকৃত ২ সেপ্টেম্বর ২০১০ তারিখে of authors.
2. ↑  McCrum, Robert (১২ অক্টোবর ২০০৩)। "100 greatest novels of all time"। London: Guardian। সংগ্রহের তারিখ ১০ অক্টোবর ২০১২।
3. ↑  "BBC – The Big Read". BBC. April 2003, Retrieved 26 October 2012
নারী ভোটাধিকার রুমাল (মার্চ ১৯১২)
**নারী ভোটাধিকার রুমাল** হল একটি রুমাল যা ইংল্যান্ডের ওয়েস্ট সাসেক্সের ওয়েস্ট হোথলির প্রিস্ট হাউসে প্রদর্শিত হয়। এটিতে ছেষট্টিটি সূচিযুক্ত স্বাক্ষর ও দুই সেট আদ্যক্ষর রয়েছে, বেশিরভাগ নারীরা ১৯১২ সালের মার্চের নারী সামাজিক ও রাজনৈতিক ইউনিয়ন সাফ্রাগেট জানালা ভেঙে বিক্ষোভে অংশ নেওয়ার জন্য এইচএমপি হোলোওয়েতে বন্দী ছিলেন। এটি এমন একটি কারাগারে অবাধ্যতার একটি সাহসী কাজ ছিল যেখানে মহিলাদের সর্বদা নিবিড়ভাবে পর্যবেক্ষণ করা হত।

উৎপত্তি
-------

এটা ধারণা করা হয় যে, রুমালটি মেরি অ্যান হিলিয়ার্ড শুরু করেছিলেন কারণ তিনি এটিকে পরে এটি ব্রিটিশ নার্স কলেজের সংরক্ষণাগারে দান না করা পর্যন্ত তার সহবন্দিদের স্মৃতিচিহ্ন হিসেবে রেখেছিলেন। *ব্রিটিশ জার্নাল অফ নার্সিং* এর মার্চ ১৯৪২ সংখ্যা নথিভুক্ত করেছে যে:

> মিস মেরি হিলিয়ার্ড ছিলেন একজন ভদ্র ও অত্যন্ত সাহসী ভোটাধিকারভোগী, ১৯১২ সালের মার্চ হলওয়ে কারাগারে মহিলাদের ভোটাধিকারের সমর্থনে নীতিবোধের অভিপ্রায়ে কারাভোগ করা সমস্ত সাহসী মহিলার দ্বারা স্বাক্ষরিত এবং সূচিকর্ম করা সূক্ষ্ম লিনেন রুমালটি কলেজকে উপহার হিসাবে দিয়েছেন। এটি বিভিন্ন রঙে সূচিকর্ম করা ৬৭টি স্বাক্ষর প্রদর্শন করে এবং যা অবশিষ্ট থাকে তা হল মিস মেরি হিলিয়ার্ড আরবিএনএ-কে ধন্যবাদ জ্ঞাপন করা এবং সেই সময়ের জন্য অপেক্ষা করা যখন এই ঐতিহাসিক উপহারটি যথাযথভাবে ফ্রেমবন্দি করা যায় এবং ব্রিটিশ কলেজ অফ নার্সের ইতিহাস বিভাগে স্থাপন করা যায়, যেখানে এর অনন্য মূল্য প্রশংসিত হবে।'
> 
>

তথ্যসূত্র
---------

1. ↑  "The Suffragette Handkerchief at the Priest House, West Hoathly" (পিডিএফ)। *Priest House*। সংগ্রহের তারিখ ২১ সেপ্টেম্বর ২০২১।
2. ↑  "Marking Suffrage Day - remembering Frances Parker"। *Te Papa’s Blog* (ইংরেজি ভাষায়)। ২০১৬-০৯-১৮। সংগ্রহের তারিখ ২০১৯-১২-২১।
3. ↑  "Prison embroidery by Suffragettes, 1905 - 1914"। *Selvedge Magazine*। সংগ্রহের তারিখ ২০১৯-১২-২১।
4. ↑  Suffrage Stories: The Mystery of Nurse Pine’s Medal - Woman and Her Sphere
**ব্রুস ফিলিপ মার্টিন** (ইংরেজি: Bruce Philip Martin; জন্ম: ২৫ এপ্রিল, ১৯৮০) নিউজিল্যান্ডের আন্তর্জাতিক ক্রিকেটার। নিউজিল্যান্ড জাতীয় ক্রিকেট দলের অন্যতম সদস্য হিসেবে টেস্ট ক্রিকেট খেলছেন। ঘরোয়া প্রথম-শ্রেণীর ক্রিকেটে অকল্যান্ডের প্রতিনিধিত্ব করছেন তিনি। মার্টিন মূলতঃ ধীরগতির বামহাতি অর্থোডক্স স্পিন বোলিং করেন। পাশাপাশি ডানহাতি ব্যাটসম্যান হিসেবেও খেলায় অংশগ্রহণ করেন।

খেলোয়াড়ী জীবন
---------------

হোয়ানগারেই এলাকায় জন্মগ্রহণকারী মার্টিন বে অব আইল্যান্ডের কেরিকেরি এলাকায় অবস্থিত এক বিদ্যালয়ে অধ্যয়ন করেন। ১০ বছর ধরে নিউজিল্যান্ডের ঘরোয়া ক্রিকেটে নর্দার্ন ডিস্ট্রিক্টসের পক্ষে স্টেট চ্যাম্পিয়নশীপ এবং নর্থল্যান্ডের পক্ষে হক কাপে খেলছেন। ২০০৩/০৪ মৌসুমে নর্দার্ন ডিস্ট্রিক্টসের বর্ষসেরা ক্রিকেটার নির্বাচিত হন। ২০১১ সালে অকল্যান্ড অ্যাশেজে অভিষেক ঘটে মার্টিনের।

এরপর ২০০৪ সালে নিউজিল্যান্ড এ দলের সদস্য নির্বাচিত হন। ২০০৪ সালে নিউজিল্যান্ডের অনূর্ধ্ব-১৯ দলের হয়ে ৩টি টেস্ট এবং ৯টি একদিনের আন্তর্জাতিকে অংশ নেন। ২০১১ সালে অস্ট্রেলিয়ায় অনুষ্ঠিত উদীয়মান খেলোয়াড়দের এক প্রতিযোগিতায় নিউজিল্যান্ড এ দলের হয়ে অংশগ্রহণ করেন।

তথ্যসূত্র
---------

1. ↑  "Auckland players"। CricketArchive। সংগ্রহের তারিখ ১৬ মে ২০১৬।

বহিঃসংযোগ
---------

* ইএসপিএনক্রিকইনফোতে ব্রুস মার্টিন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ব্রুস মার্টিন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
*
**তেরেস্কা তরেস** (১৯২০-২০১২) একজন ফরাসি লেখিকা ছিলেন। তিনি ব্যক্তিগত জীবনে একজন সমকামী মহিলা ছিলেন যদিও তার দুইটা পুরুষের সঙ্গে বিয়ে হয়েছিলো। ১৯২০ সালে প্যারিসে জন্মগ্রহণকারী তেরেস্কা ১৯৩৯ সালে দ্বিতীয় বিশ্বযুদ্ধ চলাকালে ফরাসী সেনাবাহিনীতে সৈনিক হিসেবে যোগ দেন এবং প্রচুর নারী সৈনিকদের সঙ্গে নারী-নারী সহবাস করেন। তার আসল নাম ছিলো তেরেস্কা শোয়ার্জ।

তেরেস্কা নারী সমকামিতা-কাহিনী বিশিষ্ট উপন্যাস উইমেন্স ব্যারাকস (১৯৫০) লিখে অনেক প্রশংসিত হন। তেরেস্কা সব বইই ফরাসি ভাষায় লিখেছিলেন তবে তার বইগুলো ইংরেজি ভাষায় অনুবাদ করা আছে।

জীবন
----

তেরেস্কার বাবা ছিলেন একজন ভাস্কর্যশিল্পী এবং তিনি পোল্যান্ডের ইহুদী ছিলেন আর তেরেস্কার মা ছিলেন ফরাসি খ্রিষ্টধর্মের অনুসারী; তার বাবার নাম ম্যারেক শোয়ার্জ অনুসারেই তেরেস্কার নাম তেরেস্কা শোয়ার্জ রাখা হয়েছিলো, তেরেস্কার মার নাম ছিলো গিনা পিঙ্কাস।

১৯৪০ সালে ফ্রান্স দেশটি জার্মানির নাৎসি বাহিনীর কবলে পড়ে যায় পুরোপুরি যারা ছিলো ইহুদিবিদ্বেষী তখন তেরেস্কার পরিবার ব্রিটেনে পাড়ি জমায়। তেরেস্কা আগেই (১৯৩৯ সালে) ফরাসী সেনাবাহিনীতে যোগ দিয়ে ফেলেছিলেন আর তিনি তার মাতৃভূমি ছাড়তে চাচ্ছিলেননা তবে পরে তিনি তার অধিনায়ক কর্নেল শার্ল দ্য গোল (যিনি পরে ফ্রান্সের রাষ্ট্রপতি হয়েছিলেন) তার ব্রিগেড সহ ব্রিটেনে চলে যান। জর্জ তরেস নামের এক পুরুষের সঙ্গে তেরেস্কার বাবামা ১৯৩৮ সালে বিয়ে দিলেও তেরেস্কা ১৯৩৯ সালে সামরিক বাহিনীতে ঢোকার সময় জর্জকে তালাক দেন। দ্বিতীয় বিশ্বযুদ্ধ শুরু হয়ে গেলে তেরেস্কা ব্রিটিশ সেনাবাহিনীর মহিলা সৈনিকদের সঙ্গে সমকাম করা শুরু করেন এবং যুদ্ধ শেষ হলে ১৯৪৭ সালে তেরেস্কার বাবামা আবার তেরেস্কাকে মেয়ার লেভিন নামের এক পুরুষের সঙ্গে বিয়ের ব্যবস্থা করেন, এই বিয়ে তেরেস্কা টিকিয়ে রাখেন এবং নিজের গর্ভে এই পুরুষের সন্তান নেন।

তিনি তার নারী-নারী সহবাসের অভিজ্ঞতা নিয়ে উইমেন্স ব্যারাকস নামের উপন্যাস লিখেছিলেন তার দ্বিতীয় স্বামী মেয়ারের অনুরোধে যিনি তেরেস্কার বই ইংরেজি ভাষায় অনুবাদ করে দিয়েছিলেন।

২০১২ সালের ২০শে সেপ্টেম্বর ৯২ বছর বয়সে বার্ধক্যজনিত নানান সমস্যায় ভুগে তেরেস্কা মারা যান।

তথ্যসূত্র
---------

1. ↑  Fox, Margalit (২৪ সেপ্টেম্বর ২০১২), "Tereska Torrès, 92, Writer Of Lesbian Fiction, Dies", *The New York Times*, সংগ্রহের তারিখ ২৫ সেপ্টেম্বর ২০১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Tereska Torrès"। *The Daily Telegraph*। London। ২৫ সেপ্টেম্বর ২০১২। সংগ্রহের তারিখ ২৫ সেপ্টেম্বর ২০১২।
3. ↑  Goldenberg, Flora (১৮ জুন ২০২০)। "A Journey around the World with the Szwarc's: A Family of All Graces"। *Jewish Tours Paris 2020*। সংগ্রহের তারিখ ৩ সেপ্টেম্বর ২০২০।
4. ↑  Goldenberg, Flora (২৬ মে ২০২০)। "A Curious Virgin Mary in the Heart of the Jewish Quarter: The Szwarc/Schwarz Family Saga – Part 1"। *Jewish Tours Paris 2020*। সংগ্রহের তারিখ ৩ সেপ্টেম্বর ২০২০।
5. ↑  "Women's Barracks", *Powell's Books bookstore*, সংগ্রহের তারিখ ১৬ ডিসেম্বর ২০০৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Perraud, Antoine (১৮ আগস্ট ২০১১)। "French writer Tereska Torrès, unlikely icon of lesbian pulp fiction, dies aged 92"। *Mediapart*। Landau, Sue কর্তৃক অনূদিত। সংগ্রহের তারিখ ১৭ সেপ্টেম্বর ২০১৯।

বহিঃসংযোগ
---------

* *Women's Barracks* at The Feminist Press
* ইন্টারনেট মুভি ডেটাবেজে Tereska Torres (ইংরেজি)
* Daily Telegraph obituary
* Tereska Torres at AJPN (French)
**ডাফরিন রিপোর্ট** উনিশ শতকের শেষার্ধে দাখিল করা একটি সরকারি প্রতিবেদন। বাংলার নিম্নশ্রেণীর গ্রামীণ জনগণের অবস্থা এই রিপোর্টে উঠে আসে। ভাইসরয় লর্ড ডাফরিনের নামানুসারে প্রতিবেদনের নাম ডাফরিন রিপোর্ট রাখা হয়। রিপোর্টের সরকারি শিরোনাম ছিল *রিপোর্ট অন দ্য কন্ডিশন্স অব লোয়ার ক্লাসেস অব পপুলেশন ইন বেঙ্গল*। প্রতিবেদন দাখিল করার পর রাজনৈতিক কারণে স্পর্শকাতর বিবেচনা করে তা গোপন রাখা হয়।

অনুসন্ধান
---------

প্রতিবেদন প্রণয়নের উদ্দেশ্যে বাংলার প্রায় ১০০টি গ্রাম জরিপ করা হয়। গ্রামীণ জনগোষ্ঠীকে কৃষক, কারিগর, শ্রমিক ও ভিক্ষুক এই চারভাগে বিভক্ত করা হয়।

ফলাফল
-----

জরিপে দেখা যায় যে গ্রামীণ জনগোষ্ঠীর ২৬% পরিবার ভূমিহীন বা প্রান্তিক কৃষক এবং তাদের জীবিকা দিনমজুরি। জরিপ অনুযায়ী পশ্চিমাঞ্চলীয় এবং দক্ষিণ-পূর্বাঞ্চলীয় জেলাসমূহে দারিদ্রের অনুপাত সবচেয়ে বেশি এবং উত্তর ও পূর্বাঞ্চলীয় জেলাসমূহে দারিদ্রের অনুপাত সর্বনিম্ন ছিল। এই অনুপাত ছিল নিম্নরূপ:

| জেলা | অঞ্চল | পরিমাণ |
| --- | --- | --- |
| মেদিনীপুর | পশ্চিম | ৪৩% |
| মালদহ | পশ্চিম | ৪২% |
| মুর্শিদাবাদ | পশ্চিম | ৩৭% |
| চট্টগ্রাম | দক্ষিণপূর্ব | ২৩% |
| ময়মনসিংহ | উত্তর | ৪% |
| ত্রিপুরা | পূর্ব | ৬% |
| নোয়াখালী | পূর্ব | ৬% |

তথ্যসূত্র
---------

1. 1 2 3  ডাফরিন রিপোর্ট, বাংলাপিডিয়া
***নীলকণ্ঠ পাখির খোঁজে***  হল অতীন বন্দ্যোপাধ্যায় রচিত একটি জনপ্রিয় বাংলা উপন্যাস। ১৯৪৭ খ্রিস্টাব্দের দেশভাগ নিয়ে লেখা বাংলা উপন্যাসের মধ্যে অন্যতম সেরা উপন্যাস হিসাবে বিবেচিত। দেশভাগজনিত বহু সমস্যার অনবদ্য মানবিক দলিল এটি। রচনা কাল ১৯৬১ খ্রিস্টাব্দ হতে ১৯৭১ খ্রিস্টাব্দ। কলকাতার "করুণা প্রকাশনী" হতে ১৯৭১ খ্রিস্টাব্দের এপ্রিলে প্রথম প্রকাশিত হয়।

প্রেক্ষাপট
----------

পূর্ব বাংলার বর্তমানে বাংলাদেশের এক গ্রাম এর কেন্দ্রীয় ভূগোল। সেখানকার সাধারণ মানুষ, হিন্দু মুসলমানের পারস্পরিক সম্পর্ক, জমিদার ও প্রজার সম্পর্ক আর সেই সঙ্গে সমস্ত গ্রাম্য প্রকৃতি, গাছপালা, পশুপাখি নিয়ে রূপায়িত হয়েছে গভীর মমতায়। বহু বিচিত্র চরিত্রের সন্নিবেশ, তাদের নানা বৃত্তির নানা মানসিকতা পরিস্ফুট হয়েছে। ঔপন্যাসিকের লুপ্ত অতীতের প্রতি বেদনা আর স্মৃতিমেদুর জগতের বিবরণ বর্ণিত হয়েছে চারশত বারো পৃষ্ঠার এই বইতে।

নামকরণ
------

উপন্যাসের মাঝে কয়েকবার ঘুরে ফিরে এসেছে নীলকণ্ঠ এক পাখির কথা, অবশ্যই রূপক হিসাবে। মানুষের চিরকালের না-পাওয়ার আর্তি - ওই পাখি। 
মানুষ তার মনের গোপন কামনাবাসনার জন্য, সুখ-দুঃখে গড়া জীবনে সবসময় এক নীল রঙে গড়া পাখির সন্ধানে ঘুরে ফেরে। উপন্যাসের চরিত্রেরা কখনো সমুদ্রের অসীম নীলে, উদ্বাস্তু কলোনির বাঁশঝাড়ে, পুকুরপাড়ের অর্জুন গাছে ক্ষণিকের জন্য সেই নীল পাখির দেখা পান। মহেন্দ্রনাথও প্রতিনিয়ত সেই নীলকণ্ঠ পাখি খুঁজে চলেন। হাতের তালি বাজিয়ে সেই পাখিকে ফেরানোর চেষ্টা করেন। পাখি ফেরে না ..... আকাশ নীল, স্বচ্ছ জল নীল, প্রকৃতির মাঝে এই রহস্যময় নীলে ঠাকুরদার আত্মাও নীল। নীলের অসীম গভীরতায়, বেদনাহত মুখও নীলবর্ণের। দেশভাগের যন্ত্রণা লেখকের সত্তাকে যে গভীরভাবে নাড়া দিয়েছিল অনুভবী পাঠককে সেই 'নীল সত্য' কে উপলব্ধি করার অবসর দিয়েছে উপন্যাসটি।

অতীন বন্দ্যোপাধ্যায়ের আরও তিনটি মহতী উপন্যাস 'মানুষের ঘরবাড়ি', 'অলৌকিক জলযান' এবং 'ঈশ্বরের বাগান' - প্রত্যেকটি বিষয় বৈচিত্র্যে, লিখনশৈলীর ভঙ্গিতে এবং সেই বিশ্বময় ছড়ানো সেই রহস্যময় পাখিটি খুঁজে ফেরার এক গুরুত্বপূর্ণ দলিল হিসাবে বাংলা সাহিত্যে স্থান করে নিয়েছে। এগুলি 'নীলকণ্ঠ পাখির খোঁজে' সিরিজের প্রথম, দ্বিতীয় ও তৃতীয় পর্ব হিসাবে বিবেচিত।

উপন্যাসটির প্রাপ্তি
-------------------

উপন্যাসটি কেবল বাংলা সাহিত্য জগতে জনপ্রিয়তা লাভ করেছে তাই নয়,ভারতীয় সাহিত্যকেও সমৃদ্ধ করেছে। ভারতের ন্যাশনাল বুক ট্রাস্ট-এর উদ্যোগে এটি ক্লাসিক পর্যায়ে উন্নীত এবং বারোটি মূল ভারতীয় ভাষায় এর অনুবাদ প্রকাশিত হয়েছে। ২০০৫ খ্রিস্টাব্দে 'শরৎ পুরস্কার' এবং ২০০৮ খ্রিস্টাব্দে এই উপন্যাসটির জন্য লেখক আই.আই.পি.এম প্রবর্তিত "সুরমা চৌধুরী আন্তর্জাতিক স্মৃতি পুরস্কার" লাভ করেন যার সাম্মানিক মূল্য দশ লক্ষ টাকা।

বিদ্বজ্জনের প্রতিক্রিয়া
------------------------

* সাহিত্যিক বিমল কর লিখেছেন-

>  অতীনের সেরা লেখা, এর মধ্যে অতীনের সত্তা ডুবে আছে, আমরা যাকে বলি ভর পাওয়া লেখা। 
> 
> 
> 

* অশোক মিত্রের মতে -

>  পুতুলনাচের ইতিকথা'র পর এতটা আর অভিভূত হই নি।
> 
> 
> 

* সমরেশ মজুমদার ও শ্যামল গঙ্গোপাধ্যায়ের মতে -

>  এই সময়ের শ্রেষ্ঠ উপন্যাস।
> 
> 
>

তথ্যসূত্র
---------

1. ↑  শিশিরকুমার দাশ সংকলিত ও সম্পাদিত, *সংসদ বাংলা সাহিত্যসঙ্গী*, সাহিত্য সংসদ, কলকাতা, আগস্ট ২০১৯, পৃষ্ঠা ১১৮ আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম
2. 1 2  অতীন বন্দ্যোপাধ্যায় *করুনা প্রকাশনী, কলকাতা-৯*, সাহিত্য সংসদ, কলকাতা, অক্টোবর ২০০৮ আইএসবিএন ৯৭৮-৮১-৮৪৩৭-০১২-১ {{আইএসবিএন}} এ প্যারামিটার ত্রুটি: চেকসাম
এটি গ্রেগরীয় বর্ষপঞ্জী অনুযায়ী ৩৫০-এর দশক। এটি শুরু হয়েছে ১লা জানুয়ারি, ৩৫০ থেকে এবং শেষ হয়েছে ৩১ ডিসেম্বর, ৩৫৯ তারিখে।

ঘটনা
----

### ৩৫০

এই অনুচ্ছেদটি ৩৫০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৫১

এই অনুচ্ছেদটি ৩৫১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৫২

এই অনুচ্ছেদটি ৩৫২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৫৩

এই অনুচ্ছেদটি ৩৫৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৫৪

এই অনুচ্ছেদটি ৩৫৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৫৫

এই অনুচ্ছেদটি ৩৫৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৫৬

এই অনুচ্ছেদটি ৩৫৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৫৭

এই অনুচ্ছেদটি ৩৫৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৫৮

এই অনুচ্ছেদটি ৩৫৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৫৯

এই অনুচ্ছেদটি ৩৫৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**বস্তার বিদ্রোহ**, যা ভুমকাল নামেও পরিচিত, ১৯১০ সালে মধ্য ভারতের বস্তার রাজ্যে ব্রিটিশ রাজের বিরুদ্ধে একটি আদিবাসী বিদ্রোহ ছিল। এর নেতৃত্বে ছিলেন গুন্ডা ধুর, একজন উপজাতীয় নেতা, সেইসাথে একজন দেওয়ান এবং রাজা লাল করেন্দ্র সিং-এর চাচাতো ভাই। উপজাতিরা একত্রিত হয়েছিল, যার ফলে পুরো রাজ্য ব্রিটিশ ঔপনিবেশিক সরকারের বিরুদ্ধে বিদ্রোহ শুরু করেছিল। শেষে ব্রিটিশ সরকার প্রতিবেশী জয়পুর এবং বাংলার অতিরিক্ত সৈন্যদের দ্বারা বিদ্রোহ দমন করে এবং নেতাদের গ্রেপ্তার করে।

বিদ্রোহের প্রাথমিক কারণ, যা পরে দাঙ্গার কারণ পরীক্ষা করে বেশ কয়েকটি সরকারী প্রতিবেদন দ্বারা আবিষ্কৃত হয়েছিল, বনের ব্যবহার সম্পর্কিত ব্রিটিশ ঔপনিবেশিক নীতি ছিল। ব্রিটিশ ঔপনিবেশিক সরকার বন সংরক্ষণ শুরু করেছিল, যা কেবল কিছু কর্পোরেশনকে বনজ সম্পদ শোষণ করার অনুমতি দিয়েছিল। এর ফলে উপজাতীয়দের তাদের জীবিকানির্বাহের জন্য বন ব্যবহার করা থেকে বিরত রাখা হয়েছিল, এবং প্রায়শই, উপজাতীয় গ্রামগুলির স্থানচ্যুতি, যা ঔপনিবেশিক সরকারের বিরুদ্ধে ব্যাপক ক্ষোভের সৃষ্টি করেছিল।

তথ্যসূত্র
---------

1. ↑
2. 1 2  Verghese, Ajay (2016-09)। "British Rule and Tribal Revolts in India: The curious case of Bastar\*"। *Modern Asian Studies* (ইংরেজি ভাষায়)। **50** (5): 1619–1644। আইএসএসএন 0026-749X। ডিওআই:10.1017/S0026749X14000687।  এখানে তারিখের মান পরীক্ষা করুন: `|তারিখ=` (সাহায্য)
**রাজপট্ট** বা **রাজবর্ত** (ইংরেজীতে **ল্যাপিস্ ল্যাজ়ুলি**) হল একটি গভীর-নীল রূপান্তরিত শিলা যা একটি রত্নপাথর হিসাবে ব্যবহৃত হয় এবং এর তীব্র রঙের জন্য প্রাচীনকাল থেকে খুবই মূল্যবান।

খ্রীষ্টপূর্ব সপ্তম সহস্রাব্দের প্রথম দিকে, রাজপট্ট সার-ই সাং খনিতে,  শর্তুগাইতে এবং উত্তর-পূর্ব আফগানিস্তানের বাদাখশান প্রদেশের অন্যান্য খনিতে খনন করা হত। 

৭৫৭০ খ্রীষ্টপূর্বাব্দের রাজপট্টের নিদর্শনগুলি ভির্ড়াণাতে পাওয়া গেছে, যা সিন্ধু উপত্যকা সভ্যতার প্রাচীনতম স্থান। সিন্ধু সভ্যতায় (৭৫৭০-১৯০০ খ্রীষ্টপূর্বাব্দ) রাজপট্ট অত্যন্ত মূল্যবান ছিল।   মেঃর্গড়ের নব্যপ্রস্তরযুগীয় সমাধিস্থলসমূহে, সেইসাথে ককেশাসে এবং সুদূর মৌরিতানিয়া পর্যন্ত রাজপট্টের পুঁতি পাওয়া গেছে। এটি তুতানখামুনের (১৩৪১-১৩২৩ খ্রীষ্টপূর্ব) অন্ত্যেষ্টিক্রিয়ার মুখোশে ব্যবহৃত হয়েছিল। 

মধ্যযুগের শেষের দিকে, রাজপট্ট ইউরোপে রপ্তানি করা শুরু হয়, যেখানে এটিকে গুঁড়ো করে আল্ট্রামেরিন তৈরি করা হয়, যা সব নীল রঙ্গকগুলির মধ্যে সবচেয়ে ভাল এবং সবচেয়ে ব্যয়বহুল। আল্ট্রামারিন রেনেসাঁ এবং বারোকের কিছু গুরুত্বপূর্ণ শিল্পী দ্বারা ব্যবহার করা হয়েছিল, যার মধ্যে মাসাকিও, পেরুগিনো, টাইটিয়ান এবং ভার্মিয়ার রয়েছে এবং প্রায়শই তাদের পেইন্টিংয়ের কেন্দ্রীয় ব্যক্তিত্ব, বিশেষ করে কুমারী মেরির পোশাকের জন্য সংরক্ষিত ছিল। মধ্যযুগীয় নান এবং লেখকদের দাঁতের টারটারেও আল্ট্রামারিন পাওয়া গেছে।

প্রধান উৎস
----------

আফগানিস্তানের উত্তরপূর্বাঞ্চলের খনি লাপিস লাজুলির প্রধান উৎস। রাশিয়ায় অবস্থিত বৈকাল হ্রদের পশ্চিমের খনিসমূহ থেকে বড় পরিমানে লাজুলি পাওয়া যায়। পেরুর আন্দিজ পর্বতমালার খনি থেকে প্রাপ্ত লাপিস লাজুলি দিয়ে ইনকা জনগোষ্ঠী অলঙ্কার এবং আর্টিফ্যাক্টস তৈরি করতো। পাকিস্তান, ইতালি, মঙ্গোলিয়া, যুক্তরাষ্ট্র এবং কানাডায় ক্ষুদ্র পরিমানে লাপিস লাজুলি খনি থেকে উত্তোলন করা হয়।

তথ্যসূত্র
---------

1. ↑  David Bomford and Ashok Roy, *A Closer Look- Colour* (2009), National Gallery Company, London, (আইএসবিএন ৯৭৮-১-৮৫৭০৯-৪৪২-৮)
2. ↑  Moorey, Peter Roger (১৯৯৯)। *Ancient Mesopotamian Materials and Industries: the Archaeological Evidence*। Eisenbrauns। পৃষ্ঠা 86–87। আইএসবিএন 978-1-57506-042-2। ২০১৫-১০-০৩ তারিখে মূল থেকে আর্কাইভ করা। সংগ্রহের তারিখ ২০২০-১১-০৮।
3. 1 2  "Excavation Bhirrana | ASI Nagpur"। *excnagasi.in*। ২০২০-০৮-০৪ তারিখে মূল থেকে আর্কাইভ করা। সংগ্রহের তারিখ ২০২০-০৮-২১।
4. ↑  Sarkar, Anindya; Mukherjee, Arati Deshpande (২০১৬-০৫-২৫)। "Oxygen isotope in archaeological bioapatites from India: Implications to climate change and decline of Bronze Age Harappan civilization" (ইংরেজি ভাষায়): 26555। আইএসএসএন 2045-2322। ডিওআই:10.1038/srep26555 অবাধে প্রবেশযোগ্য। পিএমআইডি 27222033। পিএমসি 4879637 অবাধে প্রবেশযোগ্য।
5. ↑  DIKSHIT, K.N. (২০১২)। "The Rise of Indian Civilization: Recent Archaeological Evidence from the Plains of 'Lost' River Saraswati and Radio-Metric Dates": 1–42। আইএসএসএন 0045-9801। জেস্টোর 43610686।
6. ↑  Bowersox & Chamberlin 1995
7. ↑  Alessandro Bongioanni & Maria Croce
8. ↑  Zhang, Sarah (জানুয়ারি ৯, ২০১৯)। "Why a Medieval Woman Had Lapis Lazuli Hidden in Her Teeth"। The Atlantic। মে ৮, ২০২০ তারিখে মূল থেকে আর্কাইভ করা। সংগ্রহের তারিখ মে ৯, ২০২০।
9. ↑  "Lapis Lazuli"। *www.gemstone.org*। International Colored Gemstone Association। ২০২০-০৩-২১ তারিখে মূল থেকে আর্কাইভ করা। সংগ্রহের তারিখ ২০২০-০২-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ব্স্তান-পা'ই-ন্যি-মা** (ওয়াইলি: *bstan pa'i nyi ma*) (১৮৫৭-১৯২৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় স্কু-শোগ্স-দ্গে-মাং-রিন-পো-ছে (ওয়াইলি: *sku shogs dge mang rin po che*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ব্স্তান-পা'ই-ন্যি-মা ১৮৫৭ খ্রিষ্টাব্দে তিব্বতের লাসা শহরে এক অভিজাত পরিবারে জন্মগ্রহণ করেন। মি-'গ্যুর-নাম-ম্খা'ই-র্দো-র্জে (ওয়াইলি: *mi 'gyur nam mkha'i rdo rje*) নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে র্গ্যাল-স্রাস-গ্ঝান-ফান-ম্থা'-য়াস-'ওদ-জের (ওয়াইলি: *rgyal sras gzhan phan mtha' yas 'od zer*) নামক প্রথম স্কু-শোগ্স-দ্গে-মাং-রিন-পো-ছে (ওয়াইলি: *sku shogs dge mang rin po che*) উপাধিধারী বৌদ্ধ লামার পুনর্জন্ম রূপে চিহ্নিত করেন। তিনি দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো (ওয়াইলি: *dpal sprul o rgyan 'jigs med chos kyi dbang po*), পদ্মবজ্র প্রভৃতি বিখ্যাত লামাদের নিকট শিক্ষালাভ করেন। কুড়ি বছর বয়সে পদ্মবজ্র তাকে ভিক্ষুর শপথ প্রদান করেন।

তথ্যসূত্র
---------

1. ↑  Chhosphel, Samten (মে ২০১২)। "The Second Gemang, Tenpai Nyima"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-২২।

|
|  |
| পূর্বসূরীর্গ্যাল-স্রাস-গ্ঝান-ফান-ম্থা'-য়াস-'ওদ-জের | **ব্স্তান-পা'ই-ন্যি-মা  দ্বিতীয় স্কু-শোগ্স-দ্গে-মাং-রিন-পো-ছে** | উত্তরসূরীগার-দ্বাং-লাস-রাব-গ্লিং-পা |
|

| * দে
* স
স্কু-শোগ্স-দ্গে-মাং-রিন-পো-ছে |
| --- |
| 
* ১) র্গ্যাল-স্রাস-গ্ঝান-ফান-ম্থা'-য়াস-'ওদ-জের
* ২) ব্স্তান-পা'ই-ন্যি-মা
* ৩) গার-দ্বাং-লাস-রাব-গ্লিং-পা
* ৪) কুন-ব্জাং-পে-মা-দ্বাং-ছেন

 |  |
**ফুটবল ক্লাব কারপাতি লভিউ** (ইউক্রেনীয় উচ্চারণ: [kɐrˈpɑtɪ ˈlʲwiu̯], ইউক্রেনীয়: Футбольний клуб «Карпати» Львів; এছাড়াও **এফসি কারপাতি লভিউ** অথবা **কারপাতি লভিউ** নামে পরিচিত) হচ্ছে লভিউ ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ১৯৬৩ সালের ১৮ই জানুয়ারি তারিখে প্রতিষ্ঠিত হয়েছে। কারপাতি লভিউ তাদের সকল হোম ম্যাচ লভিউয়ের ইউক্রেইনা স্টেডিয়ামে খেলে থাকে; যার ধারণক্ষমতা হচ্ছে ২৮,০৫১। বর্তমানে এই ক্লাবের সভাপতির দায়িত্ব পালন করছেন অলেহ স্মালিচুক।

ঘরোয়া ফুটবলে, কারপাতি লভিউ এপর্যন্ত ৪টি শিরোপা জয়লাভ করেছে; যার মধ্যে ১টি সোভিয়েত কাপ, ২টি সোভিয়েত প্রথম লিগ এবং ১টি সোভিয়েত দ্বিতীয় লিগ শিরোপা রয়েছে।

অর্জন
-----

### ঘরোয়া

#### সোভিয়েত ইউনিয়ন

* **সোভিয়েত কাপ**
	+ **চ্যাম্পিয়ন (১):** ১৯৬৯
* **সোভিয়েত প্রথম লিগ**
	+ **চ্যাম্পিয়ন (২):** ১৯৭০, ১৯৭৯
* **সোভিয়েত দ্বিতীয় লিগ**
	+ **চ্যাম্পিয়ন (১):** ১৯৯১ (পশ্চিমাঞ্চল)

#### ইউক্রেন

* **ইউক্রেনীয় কাপ**
	+ রানার-আপ (২): ১৯৯৩, ১৯৯৮–৯৯
* **ইউক্রেনীয় প্রথম লিগ**
	+ রানার-আপ (১): ২০০৪–০৫

তথ্যসূত্র
---------

1. ↑  "ফুটবল ক্লাব কারপাতি লভিউয়ের স্টেডিয়াম"। *ট্রান্সফারমার্কেট*। সংগ্রহের তারিখ ৬ জুন ২০২০।
2. ↑  "ফুটবল ক্লাব কারপাতি লভিউয়ের তথ্য"। *ট্রান্সফারমার্কেট*। সংগ্রহের তারিখ ৬ জুন ২০২০।

বহিঃসংযোগ
---------


উইকিমিডিয়া কমন্সে **ফুটবল ক্লাব কারপাতি লভিউ** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইউক্রেনীয়)

টেমপ্লেট:ফুটবল ক্লাব কারপাতি লভিউ
টেমপ্লেট:ইউক্রেনীয় প্রিমিয়ার লিগ

প্রবেশদ্বার: ফুটবল

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
**বনু আবদুল কায়েস** ( আরবি: بنو عبد القيس‎‎ ) উত্তর আরব গোত্রের রবী'আ শাখা থেকে আগত একটি প্রাচীন আরব গোত্র। প্রাক ইসলামী সময়ে, আবদ আল কায়স প্রায়ই ইরান আক্রমণ করতো ।  তখন তিনি বয়সে পরিণত হয়েছেন, শাপুর দ্বিতীয় আব্দুল কায়সকে শাস্তি দেওয়ার জন্য প্রথম আদেশ দেন।  তিনি পারস্য উপসাগরীয় অঞ্চলে একটি সেনা অভিযানের নেতৃত্ব দেন এবং পূর্ব আরব ও সিরিয়ার বৃহত্তর অংশকে ধ্বংস করে দিয়েছিলেন এবং পথে আব্দ আল-কায়েসের অধিকাংশ লোককে হত্যা করেছিলেন।  পরবর্তীকালে তার শাসনামলে, শাপুর ইরানের কারমান প্রদেশে অনেক আব্দ আল-কায়েসকে সরিয়ে নিয়ে যান। 

ইরানের আরব বিজয় লাভের সময়, আবদ আল-কায়েসের বিপুল সংখ্যক সদস্য ইরানে স্থানান্তরিত হয় এবং দক্ষিণ ইরানে ব্যাপক অভিযান চালায়।  তাদের বড় অংশ বুশেহর প্রদেশের দালাকির কাছে তাভভাজে বসতি স্থাপন করে।  ৮ম শতকের প্রথম দিকে, ৪০০০ আব্দুল কায়স যোদ্ধা ইরানের খোরসান শহরে আক্রমনের সময় কোটায়বের সঙ্গে ছিলেন। 

বাহরাইন দ্বীপ সহ পূর্ব আরব উপকূলের অন্যতম অধিবাসী ছিলো আব্দ আল-কায়েস।  বাহরাইনের আব্দ আল-কায়সের বংশধরদের মধ্যে অনেক ফাঁক ও বৈপরীত্য ছিলো। বাহরনা সম্ভবত জাতিগতভাবে মিশ্র জনসংখ্যার বংশধর।  বাহরাইনী সমাজ ঐতিহ্যগতভাবে তিনটি বংশোদ্ভূত শ্রেণীতে বিভক্ত হয়ে পড়েছে: "আনসাব" (স্পষ্ট বংশানুক্রম), "লা আন্সাব "(অস্পষ্ট বংশানুক্রম) এবং "বনি খুদীর" (বিদেশী)।  এক লেখকের মতে, বাহারনা সম্ভবত "লা আনসাব" ছিল কারণ তাদের অস্পষ্ট বংশানুক্রম আছে।

ধর্ম
----

ইসলামের আগমনের পূর্বে আব্দুল কায়স বেশিরভাগ লোক খ্রিস্টান ছিলো।

গোত্রের অবশিষ্টাংশ
------------------

* বনি ইয়াস
* উয়ুুুুনিদ রাজবংশ

তথ্যসূত্র
---------

1. 1 2 3 4 5 6 7 8  ʿABD-AL-QAYS Encyclopaedia Iranica.
2. ↑  Brian John Ulrich (২০০৭)। *Constructing Al-Azd: Tribal Identity and Society in the Early Islamic Centuries*। পৃষ্ঠা 107।
3. 1 2  "Iranians in Bahrain and the United Arab Emirates"। *Eric Andrew McCoy*। পৃষ্ঠা 70–71।

| * দে
* স
ঐতিহাসিক আরবের গোত্রসমূহ |
| --- |
| এই সকল উপসর্গ উপেক্ষা করা হয়েছেঃ আল, বনি, বনু। |
| 
* আব্বাস
* কায়েস
* আদ
* আখদারি
* আমেলা
* আমির
* আমর
* আনমার
* আসলাম
* আওস
* আযদ
* বাহিলা
* বকর
* আব্দ মানাত
* দাওস
* ধুবিয়ান
* ফাদল
* ফাযারা
* ঘাতাফান
* হাকাম
* হাকামি
* বনু হামদান
* বনি হামিদা
* বনু হানিফা
* আল-হারাম
* হাওয়াযিন
* বনু হিলাল
* জারম
* বনু জুধাম
* জুহায়নাহ
* জুরহুম
* বনু কা'ব
* বনু কালব
* বনু কানজ
* কাহলান
* বনু খাজরাজ
* বনু কিলাব
* বনু কিনানাহ
* কিন্দাহ
* বনু খুথের
* বনু লেহয়ান
* বনু লাখম
* মাধ'হিজ
* মাকিল
* বনু মুররা
* বনু মুসতালিক
* বনু মুযাইনা
* নুখা
* বনু আল-কায়ন
* কায়স
* কেদারিতে
* কুদা'আ
* কুরাইশ
* শাদ
* শায়বান
* শেহর
* শুজা
* শুলায়ম
* তাঘলিব
* তানুখ
* তায়
* সাকিফ
* উমাইয়া
* উকায়িল
* যায়েদ

 |
| আরব গোত্রের অংশ |
**নগোমেতনি ক্লুব ইন্টার জাপ্রেশিচ** (ক্রোয়েশীয়: Nogometni Klub Inter Zaprešić, ইংরেজি: NK Inter Zaprešić; এছাড়াও **ফুটবল ক্লাব ইন্টার জাপ্রেশিচ**, **এফসি ইন্টার জাপ্রেশিচ** অথবা শুধুমাত্র **ইন্টার জাপ্রেশিচ** নামে পরিচিত) হচ্ছে জাপ্রেশিচ ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯২৯ সালের ২৫শে জুন তারিখে প্রতিষ্ঠিত হয়েছে। ইন্টার জাপ্রেশিচ তাদের সকল হোম ম্যাচ জাপ্রেশিচের স্তাদিওন এসআরসি জাপ্রেশিচে খেলে থাকে; যার ধারণক্ষমতা হচ্ছে ৫,২২৮। বর্তমানে এই ক্লাবের ম্যানেজারের দায়িত্ব পালন করছেন তোমিস্লাভ ইভকোভিচ এবং সভাপতির দায়িত্ব পালন করছেন ব্রাঙ্কো লালিয়াক। ক্রোয়েশীয় রক্ষণভাগের খেলোয়াড় গর্দান আন্দ্রিচ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ইন্টার জাপ্রেশিচ এপর্যন্ত ৪টি শিরোপা জয়লাভ করেছে; যার মধ্যে ৩টি ক্রোয়েশীয় দ্বিতীয় ফুটবল লীগ এবং ১টি ক্রোয়েশীয় কাপ শিরোপা রয়েছে।

অর্জন
-----

ক্রোয়েশীয় প্রথম ফুটবল লীগ
* রানার-আপ (১): ২০০৪–০৫

ক্রোয়েশীয় দ্বিতীয় ফুটবল লীগ
* **বিজয়ী (৩)**: ২০০২–০৩, ২০০৬–০৭, ২০১৪–১৫

ক্রোয়েশীয় ফুটবল কাপ
* **বিজয়ী (১)**: ১৯৯২

ক্রোয়েশীয় ফুটবল সুপার কাপ
* রানার-আপ (১):১৯৯২

তথ্যসূত্র
---------

1. ↑  "ŠRC Zaprešić, www.inter.hr"। ২২ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১২ জুলাই ২০২০।
2. ↑  Matasović, Brunislav (১২ জুলাই ২০০৫)। "2004–05 in Croatian Football"। Rec.Sport.Soccer Statistics Foundation। সংগ্রহের তারিখ ৭ মে ২০১০।

বহিঃসংযোগ
---------


উইকিমিডিয়া কমন্সে **ফুটবল ক্লাব ইন্টার জাপ্রেশিচ** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন (ক্রোয়েশীয়)
* উয়েফা.কমে ফুটবল ক্লাব ইন্টার জাপ্রেশিচ (ইংরেজি)

টেমপ্লেট:ফুটবল ক্লাব ইন্টার জাপ্রেশিচ
টেমপ্লেট:ক্রোয়েশীয় প্রথম ফুটবল লীগ

প্রবেশদ্বার: ফুটবল

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
**বনু নাজ্জার** (আরবি: بنو نجّار, "কাঠমিস্ত্রির ছেলে") বা **বনু আল-নাগার** সমগ্র আরব বিশ্বে বেশ কিছু সম্পর্কহীন আধুনিক যুগের স্বতন্ত্র উপজাতি। যা ধর্মীয় গঠনে পরিবর্তিত হয়।

ইসলামের ইতিহাসে
---------------

মদিনার সনদে একটি বনু নাজ্জার গোষ্ঠীর কথা উল্লেখ রয়েছে এবং মদীনার বনু নাজ্জার ছিলো ইসলামের নবী মুহাম্মদের পিতামহ আবদুল-মুত্তালিবের মাতৃকুল।  ইবনে হাজার আল-আসকালানি এবং আল-তাবারির মতো ইসলামী ঐতিহাসিকগণ তাদের মদিনার বৃহৎ বনু খাজরাজ গোত্রের একটি গোত্র হিসেবে তালিকাভুক্ত করেছেন। আল-আসকালানি বলেছেন যে তাদের পূর্বপুরুষ ছিলেন তাইমাল্লাহ ইবনে থালাবা ইবনে আমর ইবনে আল-খাজরাজ।   বনু নাজ্জারের অন্তত তিনটি উপ-গোষ্ঠী ছিল। 

ইসলামের আগে মদিনার বনু নাজ্জাররা উল্লেখযোগ্যভাবে ঐতিহ্যবাহী আরব বহুশ্বরবাদের চর্চা করত, এবং সামুল, হুসা এবং আত-তামাম নামের মূর্তিগুলির মালিকানা ছিল যেগুলি বংশের ইসলাম গ্রহণের পর ধ্বংস হয়ে গিয়েছিল।  মদিনার ইহুদিদের সাথে তাদের গোত্রীয় জোট থাকতে পারে।  

ইসলামের নবী মুহাম্মদ মক্কা থেকে মদিনায় হিজরত করার সময়ে প্রথমে তাদের সাথে বসতি স্থাপন করেন। পরবর্তীতে এই গোত্রের বাগানে নবীর মসজিদ নির্মিত হয়।  বনু নাজ্জারদের প্রশংসা করা হয়েছে ইসলামের নবী মুহাম্মাদ (সাঃ) এর সাথে সম্পর্কিত একটি হাদিসে। 

* আল-নাজ্জার পরিবার জর্ডানের বায়ত জিবরিন থেকে তাদের উৎপত্তিআল-নাজ্জার পরিবার জর্ডানের বায়ত জিবরিন থেকে তাদের উৎপত্তি

মানুষ
-----

* আবু আইয়ুব আল-আনসারী-(গোত্রনেতা ও প্রধান গোত্রপতি বা শায়েখ)
* উম্মে সুলায়ম বিনতে মিলহাম
* যায়েদ ইবনে সাবিত রা

তথ্যসূত্র
---------

1. ↑  "Banu Najjar"। সংগ্রহের তারিখ ২০ অক্টোবর ২০১৮।
2. ↑  Power, Edmond (১৯১৪)। "The Life, Work, and Character of Mohammed": 142–159।
3. ↑  Ibn Hajar al-Asqalani (1986). Fath al-Bari. page 144.
4. ↑  al-Tabari, Abu Jafar। *The History of al-Tabari Vol. 6: Muhammad at Mecca*। পৃষ্ঠা 125। আইএসবিএন 9780887067075।
5. 1 2 3  "Idol Worship in Pre-Islamic Medina"। *The Arabs and Arabia on the Eve of Islam (Volume 3)*। Routledge। ২০১৪। পৃষ্ঠা 130–134, 153। আইএসবিএন 9781351894807।
6. ↑  Guillaume, Alfred (১৯৬৩)। "New light on the life of Muhammad": 427–428।
7. ↑  "Sahih Bukhari"। সংগ্রহের তারিখ ২০ অক্টোবর ২০১৮।
8. ↑  "Sahih Bukhari"। সংগ্রহের তারিখ ২০ অক্টোবর ২০১৮।
ইংল্যান্ডে যাত্রা করার পূর্বে অন্যান্য তিন ছাত্রের সঙ্গে ব্সোদ-নাম্স-স্গোম-পো-গো-খার-বা
**ব্সোদ-নাম্স-স্গোম-পো-গো-খার-বা** (ওয়াইলি: *bsod nams sgom po go khar ba*) (১৮৯৮-১৯১৯) একজন তিব্বতী সমর আধিকারিক ছিলেন।

বিদেশে শিক্ষা
-------------

ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে ব্যাং-ঙ্গোস-পা-রিন-স্গাং (ওয়াইলি: *byang ngos pa rin sgang*), দ্বাং-'দুস-নোর-বু (ওয়াইলি: *dbang 'dus nor bu*), ম্খ্যেন-রাব-কুন-ব্জাং (ওয়াইলি: *mkhyen rab kun bzang*) এবং ব্সোদ-নাম্স-স্গোম-পো-গো-খার-বা নামক চারজন তিব্বতীকে ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। ১৯১৩ খ্রিষ্টাব্দের ২৪শে এপ্রিল তারা ইংল্যান্ড পৌছে শিক্ষালাভের উদ্দেশ্যে ভর্তি হন। পরবর্তীকালে তিনি দক্ষিণ লন্ডনের উলুইচ অঞ্চলের রয়্যাল মিলিটারি অ্যাকাডেমীতে সমরবিদ্যা নিয়ে শিক্ষালাভ করেন এবং ব্রিটিশ ভারতের সেনাবাহিনীর সাথে একজন সমর আধিকারিক হিসেবে শিক্ষালাভ করেন।

তিব্বতে
-------


উইকিমিডিয়া কমন্সে **ব্সোদ-নাম্স-স্গোম-পো-গো-খার-বা** সংক্রান্ত মিডিয়া রয়েছে।

ব্রিটিশ সামরিক কৌশল সম্বন্ধে শিক্ষালাভ করে চারজন ছাত্রের মধ্যে ব্সোদ-নাম্স-স্গোম-পো-গো-খার-বা প্রথম তিব্বত ফিরে আসেন। লাসা শহরে তিনি তিব্বতী সেনাবাহিনীকে আধুনিক কলাকৌশল শেখাতে উদ্যোগী হন। এরপর তাকে শিগাৎসে অঞ্চলের দায়িত্ব দেওয়া হলে তিনি দ্রুত সেখানে একটি সেনাবাহিনী গড়ে তুলতে সক্ষম হন। এরপর তাকে রাজনৈতিক কারণে খাম্স অঞ্চলের সীমান্তে স্থানান্তরিত করা হয়। ১৯১৯ খ্রিষ্টাব্দের মার্চ মাসে লাসা শহরে ম্যালেরিয়া রোগে আক্রান্ত হয়ে তার মৃত্যু ঘটে বলে মনে করা হলেও, ১৯১৭ খ্রিষ্টাব্দে নিউমোনিয়ায় আক্রান্ত হয়ে তার মৃত্যু হয় বলেও অনেকে মনে করেন।

পাদটীকা
-------

1. ↑  "Gongkar returned to Tibet by the middle of March 1919. A telegram dated 17.12.1919 from the Political Officer Sikkim to Secretary Foreign & Political Department, Government of India, reads : "Tibetan trade agent at Gyantse reported that Mr. Gongkar died at Lhasa from malaria about a month ago.

তথ্যসূত্র
---------

1. ↑  Harris, Clare & Tsering Shakya (2003) *Seeing Lhasa: British depictions of the Tibetan capital 1936-1947*, আইএসবিএন ৯৭৮-১৯৩২৪৭৬০৪০, p. 40 }}
2. ↑  Lamb, Alastair (1966) *Tom Browns From Central Asia*, in: McKay, Alex (2003) *The History of Tibet*, deel III: *The Modern Period: 1895-1959*, Rootledge, New York en Londen, আইএসবিএন ৯৭৮-০৪১৫৩০৮৪৪১, pag. 327
3. ↑  Bell, Charles (1924) *Tibet, Past and Present*, D.K. Fina Art Press, Delhi, p. 163, আইএসবিএন ৯৭৮-৮১৭৫৩৬০৮৭৭
4. ↑  Ford, Robert W. *Wind Between the Worlds*, New York: David McKay Company, Inc, 1957, p. 109
5. ↑  K. Dhondup, *The Thirteenth Dalai Lama's Experiment in Modern Education*. The Tibet Journal, 1984, 9(3): 38-58. p. 46
6. ↑  Macdonald, David (1932) *Twenty Years in Tibet*, in: McKay, Alex (2003) *The History of Tibet*, deel III: *The Modern Period: 1895-1959*, Rootledge, New York, আইএসবিএন ৯৭৮-০৪১৫৩০৮৪৪১, pag. 327-328
**বাহমান গবাদি** একজন ইরানি চলচ্চিত্রকার, প্রযোজক ও পরিচালক। তিনি কুর্দি জাতিভুক্ত ব্যক্তি। ইরানের চলচ্চিত্র জগতে নতুন ধারার অন্যতম পরিচালক হলেন বাহমান গবাদি।

জীবনী
-----

বাহমান গবাদি ইরানের কুর্দিস্তান প্রদেশের বেনেহ তে জন্মগ্রহণ করেন। ১৯৮১ সালে তার পরিবার কুর্দিশ প্রদেশের রাজধানী সানন্দাজে চলে যায়। গবাদি ইরান ব্রডকাস্টিং কলেজ থেকে চলচ্চিত্র সম্পাদনা নিয়ে বিএ পাশ করেন। শিল্পদুনিয়ায় ফটোগ্রাফির কাজ করার পর তিনি স্বল্প দৈর্ঘ্যের ছবি বানাতে থাকেন। তার তথ্যচিত্র 'লাইফ ইন ফগ' একাধিক পুরস্কার জেতে ও সমাদৃত হয়। 'দ্য উইন্ড উইল ক্যারি আস' সিনেমায় আব্বাস কিয়রোস্তামির সহ পরিচালকের কাজ করেছিলেন তিনি। ২০০০ সালে নিজে *মিজ* ফিল্ম কোম্পানী স্থাপন করে ইরানের বিভিন্ন জাতিগোষ্ঠী নিয়ে সিনেমা বানাতে থাকেন তিনি। ২০০০ সালে তার তৈরী আ টাইম ফর ড্রাংকেন হর্স, ইরানে প্রথম কুর্দিশ সিনেমা। এটি কান চলচ্চিত্র উৎসবে পুরস্কার জেতে। তার দ্বিতীয় চলচ্চিত্র 'মারুনড ইন ইরাক' (২০০০) শিকাগো আন্তর্জাতিক চলচ্চিত্র উৎসবে স্বর্ণপদক প্রাপ্ত হয়। তৃতীয় চলচ্চিত্র টার্টেলস ক্যান ফ্লাই বার্লিন চলচ্চিত্র উৎসব ও স্যান সেবাস্তিয়ান আন্তর্জাতিক উৎসবে পুরষ্কৃত হয়। ২০০৬ সালে স্যান সেবাস্তিয়ান উৎসবে গবাদির চলচ্চিত্র 'হাফ মুন' গোল্ডেন শেল জেতে। এই সিনেমায় অভিনয় করেন ইরানি অভিনেতা গলশিফতেহ ফারহানি, হাসান পুরশিরাজি ও হেইডেথ তেহরানী। এই সিনেমাটি ইরান, ফ্রান্স, অস্ট্রেলিয়া, ইরাক দেশগুলির সাথে মিলিত পরিকল্পনায় নির্মিত হয়েছিল।

চলচ্চিত্র
---------

নোবডি নোউজ এবাউট পারসিয়ান ক্যাটস সিনেমার প্রদর্শনীতে বাহমান গবাদি। স্যান সেবাস্তিয়ান, ২০০৯

| Film | Date |  |
| --- | --- | --- |
| *গোলবাজি* | ১৯৯০ | short film |
| *এ গ্ল্যান্স* | 1990 | short film |
| *এগেইন রেইন উইথ মেলোডি* | 1995 | short film |
| *পার্টি* | 1996 | short film |
| *লাইক মাদার* | 1996 | short film |
| *গড'স ফিশ* | 1996 | short film |
| *নোতবুক'স কোট* | 1996 | short film |
| *ডিং* | 1996 | short film |
| *লাইফ ইন ফগ* | 1997 | short film |
| *The Pigeon of Nader Flew* | 1997 | short film |
| *টেলিফোন বুথ* | 1997 | short film |
| *এ টাইম ফর ড্রাংকেন হর্স* | 2000 |  |
| *মেরুনড ইন ইরাক* | 2002 |  |
| *ওয়ার ইজ ওভার* | 2003 | short film |
| *ডাফ* | 2003 | short film |
| *টার্টেলস ক্যান ফ্লাই* | 2004 |  |
| *হাফ মুন* | 2006 |  |
| নো ওয়ান নোজ এবাউট পারসিয়ান ক্যাট | 2009 |  |
| *রাইনো সিজন* | 2012 |  |

তথ্যসূত্র
---------

1. ↑  "The Wind Will Carry Us (1999)"। *imdb.com*। সংগ্রহের তারিখ ২৬ জুন ২০১৭।
2. ↑  "Kurdish Director, Stuck Between Iraq and Iran"। *mobile.nytimes.com*। ১৬ ডিসেম্বর ২০০৭। সংগ্রহের তারিখ ২৬ জুন ২০১৭।
3. ↑  "Harsh Realities and Mystical Power"। ১৪ ডিসেম্বর ২০০৭। সংগ্রহের তারিখ ২৬ জুন ২০১৭।